User:Hiparh/sandbox

Nataša Nađa (Ristić) Velimirović je srpski pisac, filzof, medicinar, intelektualac, naučnik, mislilac, preduzetnik, publicista. Rođena 11.11. u Beogradu, Srbija. Devojačko prezime Ristić. Njeni roditelji su Stana Ristić, penzionisani leksikograf i naučnik SANU-a, poreklom iz Zaovina i otac Radovan Ristić, poreklom iz Toplice, kriminolog, džudista, specijalac i patriota, slikarski genije i nekada visokorangirani operativac MUP-a Srbije; jedan od najuspešnijih istražitelja na odeljenju za seksualne i krvne delikte, zlatnog doba beogradske policije. Oca je rano izgubila. Nataša je rasla na žestokim ulicama Beograda 90ih godina i u Zaovinama, na vrhu planine Tare, između papira višetomne građe za Rečnik srpskog književnog i narodnog jezika, knjiga, pašnjaka i poverljivih fascikli o najtežim krivičnim delima s kraja 80ih i početkom 90ih u ratom zahvaćenoj Jugoslaviji.

Obrazovanje: Nataša Nađa Velimirović završila je kao izuzetan đak Filološku gimnaziju sa japanskim kao glavnim jezikom (bila je ratni maturant 1999. U toku bombardovanja zajedno sa svojim drugaricama, polagala je pet maturskih ispita, nekada testove radeći i pod stolom u učionici, usled jačine detonacija ).Završila je i Srednju medicinsku školu sa odličnim uspehom. Sa visokim prosekom završila je tri fakulteta i dva mastera (izvori kažu da nikada ni jedan ispit nije pala, niti obnavljala godinu): filozofiju na Filozofskom fakultetu Univerziteta u Beogradu ( diplomski i master rad iz oblasti analitičke filozofije, oblast logičkog pozitivizma: Kvajnova naturalistička epistemiologija) kod prof dr Živan Lazović i teoriju kulture i komunikacija na Fakultetu političkih nauka Univerziteta u Beogradu (diplomski i master rad na temu: Dekonstrukcija pojma kulture u okvirima psihoanalitičke paradigme) kod prof dr Đura Šušnjić. Diplomirala je na Visokoj medicinskoj školi kao strukovna sestra (Mehanizmi stresa i adaptacije, Enterički nervi putevi) kod dr sci. med. Uglješa Jovičić. Svoju glavnu medicinsku praksu Nataša Nađa Velimirović sticala je na: VMA Beograd i KBC Dedinje, dodatna kruženja i prakse na KBC Zvezdara. Govori, čita i razume pet jezika uključujući i japanski.

Indija: Na poziv Vlade Indije i premijera Indije Narendra Modi odlazi kao stipendista ITEC programa Vlade Indije 2017. godine, na Internacionalni medicinski univerzitet u Benguluru, Karnataka, Indija. Tamo je provela vreme na praksi i predavanjima sa vrhunskim timom indijskih naučnika, lekara i predavača sa svih svetskih meridijana. Univerzitetom rukovodi H.R. Narendra, osnivač Swami Vivekananda Yoga Anushandhana Samasthana. Dr H.R. Narendra, po struci mašinski inženjer, i lični savetnik premijera Indije, radio je kao savetnik za Engineering Sciences Labaratory (1970-72) za Harvard University i za Marchall Space Flight Center (1970-71) za NASA. Nataša Nađa Velimirović pred komisijom Vlade Indije odbranila je na engleskom svoj rad na temu: Razvojno obrazovanje u humanističkim naukama.

Sudelovala je kao najmlađi polaznik Istraživačka stanica Petnica kod Valjeva, gde je sa 14 godina radila istraživački projekat o fotoblastičnosti biljnih semena iz oblasti biologije, bila je polaznik programa arheologije i fizičke antropologije kod prof. dr Sofije Stefanović u Petnici. Bila je aktivan član akademskog pozorišta AKUD ,,Branko Krsmanović" do svoje 19. godine. Bila je sa 17 godina stipendista koledža St Edmund, pri Univerzitetu Kembridž, Ujedinjenog Kraljevstva Velike Britanije i Severne Irske.

12 godina je trenirala veslanje za VK Crvena Zvezda - Beograd (skif, četverac, dubl: na pozicijama štrokera, kormilara i keca). U VK Crvena Zvezda - Beograd jedno vreme je i radila kao poslovni sekretar Kluba, gde je naučila osnove za preduzetničko vođenje posla.

2006.godine od 1000 kandidata ušla je u 15 izabranih i završila školu novinarstva najstarije novinske kuće u Srbiji: Politika. Pod rukovodstvom i mentorstvom: Ljiljane Smailović, Andjelke Cvijić i Dragana Vlahovića. Pisala je za Politiku od 2006-2008. prošavši sve redakcije i nedeljni Magazin, Politika.

Književni rad: Osvojila je sa 17 godina prvo mesto i Književnu nagradu Borislav Pekić za esej. Nagradu joj je uručila Vida Ognjenović, Predrag Palavestra, Detektivsko - filozofski roman Nađa Velimirović ,,Sacramentum animi: tajna ukradenih ispovesti" u izdanju Čigoja štampa ušao je u izbor za NIN ovu književnu nagradu 2014. godine. Njen novi filozofsko-umetnički triptih: knjiga ,,Ljudi koji su izgubili svet" izlazi iz štampe u januaru 2024. Kao renesansna autentična ličnost balkanske intelektualne scene Nataša Nadja Velimirović pravi inovativnu i zanimljivu žanrovsku sintezu u svom stvaralaštvu. Za svoje književne publikacije namerno koristi ime Nađa Velimirović u čast svoje bake Milice Nikolić iz Zaovina, uz koju je odrastala i u čast sela Zaovine, gde su je svi od malena od milja zvali Nađa. To ime je i njen eskapizam u umetničku i ljudsku slobodu, od Nataše koja ostaje dosledna strogim zahtevima naučnog i preduzetničkog tržišta.

Naučni rad: U svom naučnom radu Nataša Nađa Velimirović se bavi oblašću filozofije medicine, filozofije psihologije, medicinske i personalističke antropologije, komunikologije, politikologije. Bila je stipendista Ministarstva vera Republike Srbije na interdisciplinarnom doktoratu pri Rektoratu Univerziteta u Beogradu: Istorija i filozofija prirodnih nauka i tehnologija, do smrti svog mentora, prof. dr Radovana Bigovića, 2012. godine. Nakon toga posvetila se oblasti filozofije medicine: psihijatrije i kliničke psihologije.

Joga: vlasnik je internacionalne licence za joga akademiju Sol Invictus Yoga Academy https://www.yogaalliance.org/SchoolPublicProfile?sid=4911 pri Yoga Alliance i licencirani je joga učitelj https://www.yogaalliance.org/TeacherPublicProfile/tid/107418

Preduzetništvo: Sa 33 godine, nakon iznenadnog i tragičnog gubitka oca, nakon 7 godina iskustva rada u prosveti gde je predavala filozofiju i logiku,sarađivala na naučnim projektima SANU-a i Pedagoško- katihetskog instituta, rešila je da sa drugarima kojima škola nije išla od ruke, a koji su usled nepotističkog i korumpiranog sistema završili na ulici, bez mogućnosti da se zaposle, napravi biznis u sferi bezbednosnih i istražnih usluga. Prošla je obuke MUP-a potrebne za usluge vršenja delatnosti FTO-a, prošla je i specijalizovane obuke i licenciranje za vršenje detektivske delatnosti pri MUPu Srbije.

Veroispovest: hrićanstvo i budizam. Iako rođena i dosledna hrišćanskom pravoslavlju u čijem duhu je odrasla i krštena, Nataša Nađa Velimirović je od malena gajila neobjašnjivu naklonost ka delekim istočnim kulturama. Često je svojoj porodici pričala čudesnim, proročkim snovima i da će otići za Indiju jednog dana kad poraste (što se i desilo). Nataša Nađa Velimirović je od zvaničnog Lame tibetanskog budizma Khenpo Gjanclen Zangpo prepoznata kao tulku, inkarnacija prosvetljenog bića. Lama joj je dodelio njeno budističko ime: na tibetanskom Drolma, na sanskritu Tara (ne znajući da je Nataša Nađa Velimirović odrasla na srpskoj planini Tari koja je od malena bila izvor njene meditativne rigpe i duhovni pejzaž čiji imprint ne nosi samo u svom genetskom kodu). Tara na sanskritu (Drolma i Dolma na tibetanskom) božansko otelovljenje mudrost, majka svih Buda https://en.wikipedia.org/wiki/Tara_(Buddhism)

U skladu sa svojom neobičnom prirodom i čudesnom sudbinom, podnela je i velika iskušenja u životu i poslu. Kao malu čuvali su je i gajili romi iz porodice Pavlović, jer su se njeni roditelji u Beogradu borili da prežive, počinjući od nule. Odrastala je na ulicama Beograda sa svojim prijateljima romske nacionalnosti, u Profesorksoj koloniji i na Hadži Popovcu, zbog čega je i sama bila često diskriminsana. 1992. zbog posla i rada svog oca na ubistvima, koje je naručivala državna mafija, podmetnut im je veliki požar ispred porodičnog stana u ulici Ljube Stojanovića, gde je njena rođena sestra Milica Ristić jedva preživela. Nađa je tad imala samo 11 godna kada je celoj njenoj porodici prećeno smrću. Njihova imena na spisku stanara u ulazu stambene zgrade bila su prekrižena simbolom crnog krsta. Kao mala bila je prinuđena da nauči da rukuje iz vatrenog oružja, kako bi znala da zaštiti sebe i porodicu. Zbog izrazito skromnog, i teškog života i čestog odsustva oca koji je tri godine bio od porodice odvojen, na Kosovu, po službenoj dužnosti, Nataša Nađa Velimirović morala je da se bori i da preživi užase 90ih i teške oblike vršnjačkog nasilja u vremenu velike državne krize. Nemajući zaštitu majke koja je bila udubljena u svoje probleme i autističan svet nauke, prepuštena sebi, morala je zaštitu da potraži na ulci. Odatle proističe njeno razumevanje, velika ljubav i iskreno prijateljstvo za pojedine problematične autsajdere iz nekada zloglasnih ekipa Zvezdare i Novog Beograda. Zarekla se, pošto je njoj škola išla sa lakoćom, kada uspe u životu, vratiće se po svoje prijatelje, koji su njoj pomogli kada je bila dete, da ih skloni sa ulice i omogući im uslove za pristojan život. Odatle i njena ideja da se otisne u preduzetničke vode i da osmisli projekat: Srce margine, u kojem kroz besplatne poslovno-edukativne tribine želi da obrazuje, osnaži i pomogne da ljudi čiji je glas skrajnut na marginu, mogu socijalno da se osnaže i promene kurs svog života. Za Natašu Nađu Velimirović znanje i obrazovanje je privilegija koja obavezuje. Onaj ko je imao sreću da se obrazuje, dužan je isporuči zajednici u kojoj živi neku konkretnu vrednost.

Asperger: Nataša Nađa Velimirović je i jedna od retkih osoba u Srbiji koja javno istupa sa svojom dijagnozom Aspergerovog sindroma i govori o značaju precizne dijagnostike, baš zato što je i sama bila svedok fatalnosti pogrešnih dijagnoza u svom bliskom okruženju i u njene štete u ličnom iskustvu. Član je Saveza za autizam Srbije i Beogradskog udruženja za pomoć osobama sa autizmom. Nataša Nađa Velimirović ističe da iako je verbalno i kognitivno postizala izuzetno visoke skorove na dijagnostičkom testiranju isto tako su i skorovi na autzmu bili visoki. Kao osoba sa visokofunkcionalnim autizmom i veoma visokom inteligencijom svoje teškoće do razvoja dijagnostičko- terapijskih modela i pokreta za neurodivergenciju, morala je da nosi sama bez ikakve asistencije i olakšica. S jedne strane, to ju je nateralo da brzo uči kako da preživi u sredini koja nema razumevanje za drugačije, i dalo joj rezilijentnost i socijalne veštine, koje je s obzirom na prirodu dijagnoze, ne bi uspela da razvije da okruženje do krajnjih granica nije iskušavalo njene moći da se izbori i opstane u svetu. Nakon svog dijagnostičkog puta mogla je da shvati da razume i povučenu prirodu svoje majke koja u svim aspektima jeste neko ko bi takođe mogao biti u spektru. Beg u knjige, stvaralaštvo i nauku jeste jedan oblik sublimacije i odbrane, mehanizam izbegavanja predvidljivih i za ljude u spektru Aspergera besmislenih socijalnih interakcija (koje se baziraju na polu-ličnim odnosima, ogovaranjima, ispraznoj hvalisavosti i sl). Asperger, kako Nataša Nađa Velimirović, navodi prilikom svojih gostovanja, predavanja ili kako piše u svojim radovima, jeste jedna vrsta neuro-fiziološke abnormalnosti, a ne nenormalnosti. Asperger, kada je kognitivno funkcionalan stvara novu normu, i otvara mogućnost da se neki problem npr. u nauci, kao što je Anštajn govorio može rešiti samo sa one instance svesti na kojoj problem nije nastao. U tom smislu Asperger se može posmatrati kao prednost neurodivergencije. Kada se ne bi trudila da maskira svoj sindrom i kada bi prestala da se prilagođava većini i njihovom shvatanju normalnosti, ona i ljudi poput nje, bi okolini najpribližnije mogli da se dočaraju kao članovi porodice Adams iz: The Addams Family, filma iz 1991. godine, ili kao članovi porodice Solomon iz nekada kultnog sitkoma: Third Rock From The Sun, iz 1996. godine. Kao vanzemaljci zarobljeni u ljudsko telo, Aspergerovci uzaludno traže logičku doslednost i smisao u ljudskom ponašanju, praveći upadljive ispade u pokušaju da se ljudskom svetu (ne)prilagode (ili da taj svet prilagode sebi).

Nataša Nađa Velimirović udata je za Nikolu Velimirovića iz Valjeva (čija porodica nosi i muslimanske i pravoslavne korene). Venčani su u pravoslavnom Manastiru Lelić, u zadužbini Svetog Vladike Nikolaja Velimirovića. Imaju dvojicu sinova.

Uz porodicu i pisanje, njene najveće ljubavi su joga, ples i borilačke veštine.